2010 Rhif 269 (Cy.33)
PYSGODFEYDD MÔR, CYMRUCADWRAETH PYSGOD MÔR
Gorchymyn Pysgota am Gregyn Bylchog (Cymru) (Rhif 2) 2010
Gwnaed 8 Chwefror 2010
Gosodwyd gerbron Cynulliad Cenedlaethol Cymru 8 Chwefror 2010
Yn dod i rym 1 Mawrth 2010

Mae Gweinidogion Cymru yn gwneud y Gorchymyn a ganlyn drwy arfer y pwerau a roddwyd gan adrannau 1, 3, 5, 5A, 15(3) a 20(1) o Ddeddf Pysgod Môr (Cadwraeth) 1967, ac a freiniwyd bellach ynddynt hwy, a pharagraff 1A o Atodlen 2 i Ddeddf y Cymunedau Ewropeaidd 1972.
1967 p. 84. Amnewidiwyd adran 1 gan Ddeddf Pysgodfeydd 1981 (p. 29), adran 19(1) ac fe'i diwygiwyd gan Ddeddf Llongau Masnach 1995 (p. 21), adran 314(2) ac Atodlen 13, paragraff 38(a) a chan Orchymyn Deddf yr Alban 1998 (Addasiadau Canlyniadol) (Rhif 2) 1999 (O.S. 1999/1820), Atodlen 2, paragraff 43(1), (2) a (3). Diwygiwyd adran 3 gan Ddeddf Terfynau Pysgodfeydd 1976 (p. 86), adran 9 ac Atodlen 2, paragraff 16(1), gan Ddeddf Pysgota'r Glannau (Yr Alban) 1984 (p. 26), adran 10(1) ac Atodlen 1 a chan O.S. 1999/1820, erthygl 4 ac Atodlen 2, paragraff 43(1), (2) a (4). Diwygiwyd adran 5 gan Ddeddf Pysgodfeydd 1981 (p. 29), adran 22(1), (2) a (3), gan Ddeddf Llongau Masnach 1995 (p. 21), adran 314(2) ac Atodlen 13, paragraff 38(b) a chan O.S. 1999/1820, erthygl 4 ac Atodlen 2, paragraff 43(1) a (2). Mewnosodwyd adran 5A gan Ddeddf yr Amgylchedd 1995 (p.25), adran 103(1). Amnewidiwyd adran 15(3) gan Ddeddf Pysgodfeydd Môr 1968 (p. 77), adran 22(1) ac Atodlen 1, paragraff 38(3) ac fe'i diwygiwyd gan Ddeddf Terfynau Pysgodfeydd 1976 (p. 86), adran 9 ac Atodlen 2, paragraff 16(1) ac O.S. 1999/1820, erthygl 4 ac Atodlen 2, paragraff 43(1) a (2). Gweler adran 22(2) am ddiffiniadau o “the Ministers”; diwygiwyd adran 22(2) gan Ddeddf Pysgodfeydd 1981 (p. 29), adrannau 19(2)(d), 45(a), (b) ac (c) a 46(2), gan O.S. 1999/1820, erthygl 4 ac Atodlen 2, paragraff 43(1) a (12) a chan Ddeddf Cyfansoddiad Gogledd Iwerddon 1973 (p. 36), adran 40 ac Atodlen 5, paragraff 8(1).
Yn rhinwedd erthygl 2 o Orchymyn Cynulliad Cenedlaethol Cymru (Trosglwyddo Swyddogaethau) 1999 (O.S. 1999/672) ac Atodlen 1 i'r Gorchymyn hwnnw, trosglwyddwyd y swyddogaethau sy'n arferadwy o dan adrannau 1, 3, 5, 5A, 15(3) a 20 o Ddeddf 1967 i Gynulliad Cenedlaethol Cymru (fel y'i cyfansoddwyd o dan Ddeddf Llywodraeth Cymru 1998 (p. 38)) i'r graddau y maent yn arferadwy o ran Cymru (gan weithredu'n gyfamserol ag unrhyw Weinidog y Goron y mae'r swyddogaethau yn arferadwy ganddo o ran adran 15(3)). Trosglwyddwyd y swyddogaethau hynny o Gynulliad Cenedlaethol Cymru i Weinidogion Cymru yn rhinwedd adran 162 o Ddeddf Llywodraeth Cymru 2006 (p. 32) a pharagraff 30 o Atodlen 11 i'r Ddeddf honno.
1972 p. 68. Diwygiwyd adran 2(2) gan adran 27(1) o Ddeddf Diwygio Deddfwriaethol a Rheoleiddiol 2006 (p. 51) (“Deddf 2006”). Mewnosodwyd paragraff 1A o Atodlen 2 gan adran 28 o Ddeddf 2006. Mae Gweinidogion Cymru wedi'u dynodi (O.S. 2005/2766) at ddibenion adran 2(2) o Ddeddf 1972 mewn perthynas â pholisi amaethyddol cyffredin y Gymuned Ewropeaidd.
Mae'r Gorchymyn hwn yn darparu ar gyfer diben a grybwyllir yn adran 2(2) o Ddeddf y Cymunedau Ewropeaidd 1972 ac y mae'n ymddangos i Weinidogion Cymru ei bod yn hwylus dehongli'r cyfeiriad yn erthygl 11 o'r Gorchymyn hwn at Reoliad y Cyngor (EC) Rhif 850/98 ar gadwraeth adnoddau pysgodfeydd drwy fesurau technegol i ddiogelu organebau morol ifanc fel cyfeiriad at y Rheoliad hwnnw fel y'i diwygir o bryd i'w gilydd.
OJ Rhif L125, 27.4.1998, t. 1.